CELEX: 32019R1129
Language: hr
Date: 2019-07-02 00:00:00
Title: Provedbena uredba Komisije (EU) 2019/1129 оd 2. srpnja 2019. o izmjeni Provedbene uredbe (EU) br. 79/2012 o utvrđivanju detaljnih pravila za provedbu pojedinih odredaba Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost

3.7.2019   
               
               
                  HR
               
               
                  Službeni list Europske unije
               
               
                  L 179/1
               
            
         PROVEDBENA UREDBA KOMISIJE (EU) 2019/1129
         оd 2. srpnja 2019.
         o izmjeni Provedbene uredbe (EU) br. 79/2012 o utvrđivanju detaljnih pravila za provedbu pojedinih odredaba Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (1), a posebno njezin članak 17. stavke 2. i 3., članak 21. stavak 3. i članak 21.a stavak 3.,
         budući da:
         
                     (1)
                  
                  
                     Člankom 17. stavkom 1. točkom (f) i člankom 21. stavkom 2.a Uredbe (EU) br. 904/2010 od država članica zahtijeva se pohranjivanje informacija o uvozima izuzetima od PDV-a koje su prikupile u skladu s člankom 143. stavkom 2. Direktive Vijeća 2006/112/EZ (2) te da drugim državama članicama omoguće automatiziran pristup tim informacijama kako bi se državama članicama pomoglo da utvrde odstupanja u prijavama PDV-a i moguće prijevare u vezi s PDV-om.
                  
               
                     (2)
                  
                  
                     Nacionalna carinska tijela već prikupljaju informacije o takvim uvozima izuzetima od PDV-a u skladu s Uredbom (EU) br. 952/2013 Europskog parlamenta i Vijeća (3) te ih prosljeđuju Komisiji putem elektroničkog sustava iz članka 56. stavka 1. Provedbene uredbe Komisije (EU) 2015/2447. (4) Radi učinkovitosti, pohranjivanje informacija o uvozima izuzetima od PDV-a koje se zahtijevaju člankom 17. stavkom 1. točkom (f) i člankom 21. stavkom 2.a Uredbe (EU) br. 904/2010 i automatizirani pristup tim informacijama trebalo bi provoditi primjenom istog elektroničkog sustava. Kako bi se zajamčila jedinstvena provedba tih članaka Uredbe (EU) br. 904/2010, potrebno je odrediti podatkovne elemente carinskih informacija prikupljenih na temelju Uredbe (EU) br. 952/2013 koji odgovaraju informacijama iz članka 17. stavka 1. točke (f) Uredbe (EU) br. 904/2010.
                  
               
                     (3)
                  
                  
                     Tehničke pojedinosti u vezi s automatskom provjerom informacija iz članka 17. stavka 1. točke (f) Uredbe (EU) br. 904/2010 trebale bi nacionalnim poreznim tijelima i službenicima za vezu za Eurofisc omogućiti automatizirani pristup elektroničkom sustavu iz članka 56. stavka 1. Provedbene uredbe (EU) 2015/2447.
                  
               
                     (4)
                  
                  
                     Člankom 21.a. Uredbe (EU) br. 904/2010 službenicima za vezu za Eurofisc omogućuje se automatizirani pristup određenim informacijama o registracijama vozila. Automatsko pretraživanje tih informacija trebalo bi provoditi verzijom računalne aplikacije Europskog informacijskog sustava za vozila i vozačke dozvole (EUCARIS) koja je posebno projektirana za potrebe članka 21.a te Uredbe. U kontekstu PDV-a, službenici za vezu za Eurofisc trebali bi moći zatražiti precizne identifikacijske podatke koji se odnose na vozila i njihove vlasnike i posjednike. U tom cilju trebalo bi utvrditi podatke i sredstva koji će se upotrebljavati za dobivanje podataka iz sustava. Ujedno je potrebno definirati raspoloživost i pouzdanost sustava, način zaštite razmjene i komunikacijsku mrežu koja će se upotrebljavati.
                  
               
                     (5)
                  
                  
                     Na nacionalnoj razini dolazne zahtjeve za pristup podacima o registracijama vozila za potrebe PDV-a obično obrađuju nacionalna tijela za registraciju vozila svake države članice. Međutim, države članice trebale bi imati slobodu da tu odgovornost povjere drugom tijelu ako to žele. Kad je riječ o odlaznim zahtjevima, države članice trebale bi moći i slobodno odlučiti hoće li povjeriti obradu takvih zahtjeva svojim nacionalnim tijelima za registraciju vozila ili drugom tijelu, kao što su porezna tijela.
                  
               
                     (6)
                  
                  
                     U članku 21. stavku 2. točki (e) i stavku 2.a točki (d) te članku 21.a stavku 2. Uredbe (EU) br. 904/2010 utvrđuju se uvjeti pod kojima se odobrava pristup određenim informacijama. Kako bi se proveli ti uvjeti, od država članica trebalo bi zahtijevati da svakom od svojih službenika za vezu za Eurofisc dodijele jedinstvenu osobnu korisničku identifikaciju, izrade popis tih osobnih korisničkih identifikacija i učine taj popis dostupnim drugim državama članicama i Komisiji. Države članice bi usto trebale osigurati da svaki automatizirani odlazni zahtjev za informacije koji upute njihovi službenici za vezu za Eurofisc sadržava osobnu korisničku identifikaciju službenika za vezu za Eurofisc.
                  
               
                     (7)
                  
                  
                     Članak 17. stavak 1. točka (f), članak 21. stavak 2.a i članak 21.a Uredbe (EU) br. 904/2010 trebaju se primjenjivati od 1. siječnja 2020., u skladu s člankom 3. Uredbe Vijeća (EU) 2018/1541 (5). Mjere iz ove Uredbe trebale bi se stoga primjenjivati od 1. siječnja 2020.
                  
               
                     (8)
                  
                  
                     Mjere propisane ovom Uredbom u skladu su s mišljenjem Stalnog odbora za administrativnu suradnju,
                  
               DONIJELA JE OVU UREDBU:
         
            Članak 1.
            Provedbena uredba Komisije (EU) br. 79/2012 (6) mijenja se kako slijedi:
            
                        (1)
                     
                     
                        članak 1. zamjenjuje se sljedećim:
                        
                           „Članak 1.
                           Predmet
                           Ovom se Uredbom utvrđuju detaljna pravila za provedbu članka 14., članka 17. stavka 1. točke (f), članka 21. stavka 2. točke (e) i stavka 2.a točke (d), članka 21.a stavaka 1. i 2., članaka 32., 48., 49. i članka 51. stavka 1. Uredbe (EU) br. 904/2010.”;
                        
                     
                  
                        (2)
                     
                     
                        umeću se sljedeći članci:
                        
                           „Članak 5.a
                           Razmjena carinskih informacija
                           
                              1.   Nadležna tijela pohranjuju informacije iz članka 17. stavka 1. točke (f) Uredbe (EU) br. 904/2010 i automatski im pristupaju upotrebom elektroničkog sustava iz članka 56. stavka 1. Provedbene uredbe Komisije (EU) 2015/2447 (*1).
                           
                           
                              2.   Automatski pristup u skladu s člankom 21. stavkom 2.a Uredbe (EU) br. 904/2010 odobrava se na razini robne stavke iz carinske deklaracije kako je predviđeno u poglavlju 2. odjeljku 3. i stupcu H1 odjeljka 1. poglavlja 3. glave I. Priloga B Delegiranoj uredbi Komisije (EU) 2015/2446 (*2).
                           
                           
                              3.   Svaka se robna stavka identificira na temelju informacija navedenih u nastavku, kako je utvrđeno u skladu s člankom 226. Provedbene uredbe (EU) 2015/2447:
                              
                                          (a)
                                       
                                       
                                          glavnog referentnog broja i
                                       
                                    
                                          (b)
                                       
                                       
                                          datuma prihvaćanja carinske deklaracije.
                                       
                                    
                           
                              4.   U Prilogu VII. ovoj Uredbi utvrđuje se koji podaci iz članka 17. stavka 1. točke (f) Uredbe (EU) br. 904/2010 odgovaraju kojim podatkovnim elementima u carinskom sustavu kako su definirani u Prilogu B Provedbenoj uredbi (EU) 2015/2447.
                           
                        
                        
                           Članak 5.b
                           Razmjena informacija o registracijama vozila
                           
                              1.   Automatsko pretraživanje informacija iz članka 21.a stavka 1. Uredbe (EU) br. 904/2010 (‚podaci o registracijama vozila’) provodi se verzijom računalne aplikacije Europskog informacijskog sustava za vozila i vozačke dozvole (EUCARIS) koja je posebno projektirana za potrebe članka 21.a te Uredbe, te izmijenjenim verzijama tog softvera.
                              Automatsko pretraživanje podataka o registracijama vozila odvija se u okviru decentralizirane strukture.
                              Podaci o registracijama vozila koji se razmjenjuju preko sustava EUCARIS dostavljaju se u šifriranom obliku.
                              Posebna verzija računalne aplikacije, koju je izradio subjekt kojega je EUCARIS imenovao za operacije, namijenjena za automatsko pretraživanje podataka o registracijama vozila za potrebe članka 21.a Uredbe (EU) br. 904/2010, odvojena je od ostalih verzija te računalne aplikacije dostupnih u sustavu EUCARIS. Automatska pretraživanja provode se u skladu sa zahtjevima u pogledu sigurnosti podataka i tehničkih uvjeta razmjene podataka predviđenih u točkama 2. i 3. poglavlja 3. Priloga Odluci Vijeća 2008/616/PUP (*3). Podatkovni elementi podataka o registracijama vozila koji se razmjenjuju i vrste dopuštenih pretraživanja navedeni su u Prilogu VIII. ovoj Uredbi.
                           
                           
                              2.   Automatski pristup podacima o registracijama vozila provodi se upotrebom komunikacijske mreže transeuropske usluge za telematiku među upravama (TESTA) i daljnjih nadogradnji te mreže.
                           
                           
                              3.   Države članice poduzimaju sve potrebne mjere kako bi osigurale da su automatsko pretraživanje i automatski pristup podacima o registracijama vozila omogućeni 24 sata dnevno i sedam dana u tjednu. U slučaju tehničkog kvara, nacionalne kontaktne točke država članica odmah se međusobno obavješćuju uz potporu subjekta kojega je EUCARIS imenovao za operacije, ako je potrebno. Automatizirana razmjena podataka ponovno se uspostavlja što je prije moguće.
                           
                           
                              4.   Svaka država članica imenuje jedno nacionalno tijelo kao nacionalnu kontaktnu točku odgovornu unutar te države članice za obradu dolaznih zahtjeva za podatke o registracijama vozila u svrhe PDV-a, kako je predviđeno u članku 21.a. Uredbe (EU) br. 904/2010, i jedno nacionalno tijelo za obradu odlaznih zahtjeva. Isto tijelo može biti odgovorno za obradu obiju razmjena. Država članica o tome obavješćuje ostale države članice i Komisiju.
                           
                        
                        
                           Članak 5.c
                           Identifikacija službenika za vezu za Eurofisc koji pristupaju informacijama koje prikupljaju carinska tijela, rekapitulacijskim izvješćima prikupljenima u skladu s glavom XI. poglavljem 6. Direktive 2006/112/EZ te podacima o registracijama vozila
                           Kako bi se državi članici omogućilo identificiranje službenika za vezu za Eurofisc koji pristupa informacijama koje ta država članica osigurava u skladu s uvjetima iz članka 21. stavka 2. točke (e) ili stavka 2.a točke (d) ili članka 21.a stavka 2. Uredbe (EU) br. 904/2010, primjenjuju se sljedeći aranžmani:
                           
                                       (a)
                                    
                                    
                                       svaka država članica dodjeljuje jedinstvenu osobnu korisničku identifikaciju svakom svojem službeniku za vezu za Eurofisc;
                                    
                                 
                                       (b)
                                    
                                    
                                       svaka država članica vodi i odmah ažurira popis imena i jedinstvenih osobnih korisničkih identifikacija svakog svojeg službenika za vezu za Eurofisc i ažurirani popis stavlja na raspolaganje ostalim državama članicama i Komisiji;
                                    
                                 
                                       (c)
                                    
                                    
                                       svaka država članica osigurava da svako automatsko pretraživanje informacija iz članka 21. stavka 2. točke (e) ili stavka 2.a točke (d) ili članka 21.a stavka 1. Uredbe (EU) br. 904/2010 sadržava jedinstvenu osobnu korisničku identifikaciju službenika za vezu za Eurofisc koji pristupa tim informacijama.
                                    
                                 
                        
                           (*1)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.)."
                        
                        
                           (*2)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.)."
                        
                        
                           (*3)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).”;"
                        
                     
                  
                        (3)
                     
                     
                        u priloge se dodaju prilozi iz Priloga ovoj Uredbi.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 268, 12.10.2010., str. 1.
         
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).
         
            (4)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).
         
            (5)  Uredba Vijeća (EU) 2018/1541 od 2. listopada 2018. o izmjeni uredbi (EU) br. 904/2010 i (EU) 2017/2454 u pogledu mjera za jačanje administrativne suradnje u području poreza na dodanu vrijednost (SL L 259, 16.10.2018., str. 1).
         
            (6)  Provedbena uredba Komisije (EU) br. 79/2012 od 31. siječnja 2012. o utvrđivanju detaljnih pravila za provedbu pojedinih odredaba Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost (SL L 29, 1.2.2012., str. 13).
      
      
         
            PRILOG
            
               
                  
                     „PRILOG VII.
                     
                        Zajednički skup podataka i tehničkih pojedinosti za pohranjivanje i automatski pristup carinskim informacijama
                     
                     U tablici se navodi koje informacije iz članka 17. stavka 1. točke (f) Uredbe (EU) br. 904/2010 odgovaraju kojim podatkovnim elementima razmijenjenima putem elektroničkog sustava iz članka 56. stavka 1. Provedbene uredbe (EU) 2015/2447.
                     
                                 Informacije iz članka 17. stavka 1. točke (f) Uredbe (EU) br. 904/2010
                              
                              
                                 Redni broj podatkovnog elementa iz Provedbene uredbe (EU) 2015/2447
                              
                              
                                 Naziv podatkovnog elementa i dodatne informacije iz Provedbene uredbe (EU) 2015/2447
                              
                           
                                 Identifikacijski broj za PDV uvoznika u državi uvoza
                              
                              
                                 3/40 FR1
                              
                              
                                 Identifikacijski broj dodatnih poreznih referentnih podataka (stranka: uvoznik)
                              
                           
                                 Identifikacijski broj za PDV poreznog zastupnika uvoznika u državi uvoza
                              
                              
                                 3/40 FR3
                              
                              
                                 Identifikacijski broj dodatnih poreznih referentnih podataka (stranka: porezni zastupnik)
                              
                           
                                 Identifikacijski broj za PDV kupca u drugoj državi članici
                              
                              
                                 3/40 FR2
                              
                              
                                 Identifikacijski broj dodatnih poreznih referentnih podataka (stranka: kupac)
                              
                           
                                 Zemlja podrijetla
                              
                              
                                 5/15 ili 5/16
                              
                              
                                 Zemlja podrijetla ili zemlja povlaštenog podrijetla
                              
                           
                                 Zemlja odredišta
                              
                              
                                 5/8
                              
                              
                                 Zemlja odredišta
                              
                           
                                 Oznaka robe
                              
                              
                                 6/14
                              
                              
                                 Oznaka robe – oznaka kombinirane nomenklature.
                              
                           
                                 Ukupni iznos
                              
                              
                                 4/4 B00
                              
                              
                                 Porezna osnovica (*1)
                                 
                              
                           
                                 Cijena stavke
                              
                              
                                 8/6
                              
                              
                                 Statistička vrijednost
                              
                           
                                 Neto težina
                              
                              
                                 6/1
                              
                              
                                 Neto masa (kg)
                              
                           Valuta informacija pohranjenih u elektroničkom sustavu iz članka 56. stavka 1. Provedbene uredbe (EU) 2015/2447 jest euro. Sustav će automatski pružati devizni tečaj eura i valute države članice uvoza.
                  
               
               
                  
                     PRILOG VIII.
                     
                        Zajednički skup podataka i tehničkih pojedinosti za automatsko pretraživanje podataka o registracijama vozila
                     
                     1.   OBVEZA
                     Svaki podatkovni element dostavljen na temelju odjeljka 4. ovog Priloga dostavlja se kada su podaci dostupni u nacionalnom registru vozila države članice.
                     2.   PRETRAGA VOZILA/VLASNIKA/POSJEDNIKA
                     Pet je mogućih načina pretraživanja podataka o registracijama vozila:
                     
                                 (1)
                              
                              
                                 po broju šasije (VIN), referentnom datumu i vremenu (neobvezno);
                              
                           
                                 (2)
                              
                              
                                 po broju registarskih pločica, broju šasije vozila (VIN) (neobvezno), referentnom datumu i vremenu (neobvezno);
                              
                           
                                 (3)
                              
                              
                                 po posjedniku vozila, datumu rođenja (neobvezno), referentnom datumu i vremenu (neobvezno);
                              
                           
                                 (4)
                              
                              
                                 po vlasniku vozila, datumu rođenja (neobvezno), referentnom datumu i vremenu (neobvezno);
                              
                           
                                 (5)
                              
                              
                                 po identifikacijskom broju za PDV posjednika/vlasnika vozila, referentnom datumu i vremenu (neobvezno).
                              
                           Ne dovodeći u pitanje obvezu iz odjeljka 1. ovog Priloga, države članice mogu odlučiti da neće staviti na raspolaganje sve načine pretraživanja ako smatraju da, kad je riječ o odlaznim zahtjevima, jedan ili više načina ne ispunjavaju potrebe njihovih službenika za vezu za Eurofisc ili, kad je riječ o dolaznim zahtjevima, zatražene informacije nisu dostupne u nacionalnom registru vozila te države članice.
                     3.   VRSTE PRETRAŽIVANJA
                     Na temelju skupa podataka utvrđenog u odjeljku 4. ovog Priloga i vrste pretraživanja predviđene u odjeljku 2. moguće je podnijeti sedam različitih vrsta upita:
                     
                                 (1)
                              
                              
                                 Upit o vlasniku/posjedniku vozila:
                                 Zahtjev za ograničeni skup informacija o vozilu i o vlasniku i/ili posjedniku vozila na temelju oznake zemlje i broja registarskih pločica ili broja šasije vozila (VIN) te referentnog datuma/vremena. Ako se upit temelji na broju šasije vozila, zahtjev je moguće istodobno uputiti na nekoliko ili na sve povezane zemlje.
                              
                           
                                 (2)
                              
                              
                                 Prošireni upit o vlasniku/posjedniku vozila:
                                 Zahtjev za prošireni skup tehničkih podataka vozila, podataka o registraciji te o vlasniku i posjedniku vozila na temelju oznake zemlje i broja registarskih pločica ili broja šasije vozila (VIN) te referentnog datuma/vremena. Ako se upit temelji na VIN-u, zahtjev je moguće istodobno uputiti na nekoliko ili na sve povezane zemlje.
                              
                           
                                 (3)
                              
                              
                                 Upit o povijesti vlasnika/posjednika vozila:
                                 Zahtjev za popis svih prethodnih vlasnika/posjednika vozila u svim zemljama u kojima je vozilo prethodno registrirano na temelju broja šasije vozila (VIN), ne navodeći referentni datum/vrijeme. Zahtjev je moguće istodobno uputiti na nekoliko ili na sve povezane zemlje.
                              
                           
                                 (4)
                              
                              
                                 Upit o vozilima po vlasniku/posjedniku:
                                 Zahtjev za podatke o svim vozilima, na temelju ograničenog skupa podataka za identifikaciju, koja su registrirana na ime određene fizičke osobe na temelju imena, prezimena, datuma rođenja (neobvezno) ili osobnog identifikacijskog broja (neobvezno) vlasnika/posjednika ili određene pravne osobe na temelju registriranog imena poduzeća.
                              
                           
                                 (5)
                              
                              
                                 Upit o vozilu po identifikacijskom broju za PDV:
                                 Zahtjev za podatke o svim vozilima, na temelju ograničenog skupa podataka za identifikaciju, koja su registrirana na ime određene fizičke osobe ili određene pravne osobe na temelju identifikacijskog broja za PDV.
                              
                           
                                 (6)
                              
                              
                                 Skupni upit objedinjavanjem prethodno navedenih upita 1, 2, 3, 4 i 5 koji sadržava nekoliko slučajeva. Skupni upit uvijek se šalje u jednu određenu zemlju.
                              
                           
                                 (7)
                              
                              
                                 Upit s pozitivnim/negativnim rezultatom koji sadržava nekoliko brojeva šasije vozila (VIN), koji je poslan u nekoliko zemalja. Kao odgovor na to, država članica koja podnosi zahtjev primit će niz tablica (po jednu tablicu od svake države članice koja odgovara na zahtjev) s naznakom o tome koji su VIN-ovi pronađeni, a koji nisu pronađeni. Ta će funkcija biti dostupna samo za skupni upit.
                              
                           Obično se za upit upotrebljavaju stvarni datum i vrijeme, ali je pretragu moguće obaviti i s prošlim referentnim datumom i vremenom. Ako se upit obavlja s prošlim referentnim datumom i vremenom, a prošle informacije nisu raspoložive u registru određene države članice jer te informacije uopće nisu bile registrirane, stvarne informacije prikazuju se s napomenom da te informacije predstavljaju stvarne informacije.
                     Ne dovodeći u pitanje obvezu iz odjeljka 1. ovog Priloga, države članice mogu odlučiti da neće staviti na raspolaganje sve načine upita ako smatraju da, kad je riječ o odlaznim zahtjevima, jedan ili više načina ne ispunjavaju potrebe njihovih službenika za vezu za Eurofisc ili, kad je riječ o dolaznim zahtjevima, zatražene informacije nisu dostupne u nacionalnom registru vozila te države članice.
                     4.   SKUP PODATAKA
                     
                                 Podaci o posjedniku vozila
                              
                           
                                 Prezime (ime pravne osobe) posjednika registracije
                              
                              
                                 za prezime, umetke, titule itd. upotrebljavaju se zasebna polja, a ime se navodi u obliku koji je pogodan za ispis
                              
                           
                                 Ime
                              
                              
                                 za ime/imena i inicijale upotrebljavaju se zasebna polja, a ime se navodi u obliku koji je pogodan za ispis
                              
                           
                                 Adresa
                              
                              
                                 za ulicu, kućni broj, poštanski broj, mjesto stanovanja, državu stanovanja itd. upotrebljavaju se zasebna polja i adresa se navodi u obliku koji je pogodan za ispis
                              
                           
                                 Datum rođenja
                              
                              
                                  
                              
                           
                                 Pravna osoba
                              
                              
                                 pojedinac, udruženje, društvo, poduzeće itd.
                              
                           
                                 Identifikacijski broj
                              
                              
                                 identifikator koji na jedinstveni način identificira fizičku ili pravnu osobu
                              
                           
                                 Vrsta identifikacijskog broja
                              
                              
                                 vrsta identifikacijskog broja (npr. broj putovnice)
                              
                           
                                 Identifikacijski broj za PDV
                              
                              
                                  
                              
                           
                                 Datum početka statusa posjednika
                              
                              
                                 početni datum statusa posjednika automobila. Taj će datum često biti isti kao i datum tiskan pod (I.) na potvrdi o registraciji vozila
                              
                           
                                 Datum završetka statusa posjednika
                              
                              
                                 datum završetka statusa posjednika automobila.
                              
                           
                                 Podaci o vlasniku vozila
                              
                           
                                 Prezime vlasnika (ime pravne osobe)
                              
                              
                                 za prezime, umetke, titule itd. upotrebljavaju se zasebna polja, a ime se navodi u obliku koji je pogodan za ispis
                              
                           
                                 Ime
                              
                              
                                 za ime/imena i inicijale upotrebljavaju se zasebna polja, a ime se navodi u obliku koji je pogodan za ispis
                              
                           
                                 Adresa
                              
                              
                                 za ulicu, kućni broj, poštanski broj, mjesto stanovanja, državu stanovanja itd. upotrebljavaju se zasebna polja i adresa se navodi u obliku koji je pogodan za ispis
                              
                           
                                 Datum rođenja
                              
                              
                                  
                              
                           
                                 Pravna osoba
                              
                              
                                 pojedinac, udruženje, društvo, poduzeće itd.
                              
                           
                                 Identifikacijski broj
                              
                              
                                 identifikator koji na jedinstveni način identificira fizičku ili pravnu osobu
                              
                           
                                 Vrsta identifikacijskog broja
                              
                              
                                 vrsta identifikacijskog broja (npr. broj putovnice)
                              
                           
                                 Identifikacijski broj za PDV
                              
                              
                                  
                              
                           
                                 Datum početka statusa vlasnika
                              
                              
                                 početni datum statusa vlasnika automobila. Taj će datum često biti isti kao i datum tiskan pod (I.) na potvrdi o registraciji vozila
                              
                           
                                 Datum završetka statusa vlasnika
                              
                              
                                 datum završetka statusa vlasnika automobila
                              
                           
                                 Podaci o vozilima
                              
                           
                                 Broj registarskih pločica
                              
                              
                                  
                              
                           
                                 Broj šasije/VIN
                              
                              
                                  
                              
                           
                                 Zemlja registracije
                              
                              
                                  
                              
                           
                                 Marka
                              
                              
                                 (D.1) npr. Ford, Opel, Renault itd.
                              
                           
                                 Komercijalni tip vozila
                              
                              
                                 (D.3) npr. Focus, Astra, Megane
                              
                           
                                 Vrsta vozila/EU oznaka kategorije
                              
                              
                                 npr. moped, motocikl, automobil itd.
                              
                           
                                 Boja
                              
                              
                                  
                              
                           
                                 Broj prijeđenih kilometara
                              
                              
                                  
                              
                           
                                 Masa
                              
                              
                                 masa vozila u uporabi
                              
                           
                                 Datum prve registracije
                              
                              
                                 datum prve registracije vozila bilo gdje u svijetu
                              
                           
                                 Datum početka (stvarne) registracije
                              
                              
                                 datum registracije na koju se odnosi posebni certifikat vozila
                              
                           
                                 Datum završetka registracije
                              
                              
                                 datum završetka registracije na koju se odnosi posebni certifikat vozila. Moguće je da taj datum označuje razdoblje valjanosti kako je otisnuto na ispravi, ako nije neograničeno (kratica isprave = H)
                              
                           
                                 Stanje
                              
                              
                                 na otpadu, ukradeno, izvezeno itd.
                              
                           
                                 Datum početka statusa
                              
                              
                                  
                              
                           
                                 Datum završetka statusa
                              
                              
                                  
                              
                           
               ”
            
               (*1)  Ako je za podatkovni element br. 4/3 (Izračun davanja – vrsta davanja) unesena oznaka Unije B00